paragraph_text: Dert je debitantski studijski album bosanskohercegovačkog sevdah sastava Divanhana. Objavljen je u svibnju 2011. godine. Neki od najpoznatijih skladbi s albuma su "Zaplakala Šećer Djula", "Razbolje se Sultan Sulejman" i "Mostarski dućani". “Dert” je snimljen u veljači 2011. godine u studiju Fattoria Musica u Osnabrucku u suradnji s interpretatorom tradicionalne glazbe Vanjom Muhovićem. Album je producirao Walter Quintus, jedan od najpriznatijih europskih world music producenata.